Αθήνα: 05.04.2016

Αρ. Πρωτ.: 559

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Στο Λασίθι ο Ι. Βαρδακαστάνης (6/4)**

Στις 10 το πρωί της Τετάρτης 6 Απριλίου, αντιπροσωπεία της Εκτελεστικής Γραμματείας της Ε.Σ.Α.μεΑ. με επικεφαλής τον πρόεδρό της Ιωάννη Βαρδακαστάνη, μαζί με τον Γ.Γ. Χρήστο Νάστα, το μέλος της Ε.Γ. και μέλος του Δ.Σ. του Κέντρου Κοινωνικής Πρόνοιας Κρήτης Γιώργο Κοτζιά, καθώς και τον πρόεδρο της Περιφερειακής Ομοσπονδίας ΑμεΑ Κρήτης Γιώργο Βιδάκη, θα βρίσκονται στο Λασίθι της Κρήτης, όπου θα πραγματοποιήσουν επίσκεψη στο ΘΧΠ Λασιθίου. Λίγο αργότερα, στις 12 το μεσημέρι θα γίνουν τα εγκαίνια του Σωματείου ΑμεΑ Αγίου Νικολάου και Οροπεδίου Λασιθίου της Περιφερειακής Ομοσπονδίας ΑμεΑ Κρήτης στον Άγιο Νικόλαο, Κρίτσας 16. Τέλος το απόγευμα στις 17:30 τα μέλη της Εκτελεστικής Γραμματείας θα πραγματοποιήσουν επίσκεψη στο Κέντρο Διημέρευσης και Ημερήσιας φροντίδας για Άτομα με Αναπηρία «ΔΙΚΑΙΩΜΑ ΣΤΗ ΖΩΗ» στα Άνω Καλέσσα του Δήμου Μαλεβιζίου στο Νομό Ηρακλείου.

Υπενθυμίζεται ότι η Εκτελεστική Γραμματεία θα βρίσκεται στην Κρήτη πραγματοποιώντας επισκέψεις σε πολλές περιοχές μέχρι τις 9 Απριλίου. Μάλιστα την Πέμπτη 7 Απριλίου θα δοθεί συνέντευξη Τύπου για όλα τα φλέγοντα ζητήματα της Αναπηρίας στις 12 στην αίθουσα του Δημοτικού Συμβουλίου Δήμου Ηρακλείου.

**Παρακαλούμε για την κάλυψη.**

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**